Xikombiso xa vukarhi xivoneka exikandzeni, maendlele ya miri, kasi minkarhi yin'wana hi maendlelo yo chavisa. Swiharhi swin'wana, hixikombiso, swi ba huwa, swiringeta ku ti kukumuxa, swi kombisa meno, kumbe ku xondzolota. Swiendlo leswi fambelanaka na vukarhi swi endla ku tsundzuxa vaxungeti leswaku va tshika swi endlo leswi xungetaka. Ku va vanhu va kala va fikelela eka swendlo leswi vonakaka eka xifaniso lexi nga laha hansi, va nga va va khunguvanyisiwile hi mhaka yo karhi. Paluxa leswi wena u ehleketaka swona u tlhela u nyika ni switshunxo swo ololoxa swirhalanganyi leswi. Xitsakisi a languta Misaveni exikandzeni. "A wo tlangela etaleni u nga lo kwalala xikandza he Misaveni" A hlekanyana. "Loyi a tlangelaka etaleni wa kwalala kasi loyi a etlelaka exihahlweni u khandziya hi madzedze." Misaveni xi n'wayitela. A ku ri hava munhu loyi a a tekela Xitsakisi enhlokweni. "Hi famba hi ntetewani he Misaveni." Ku vula Xitsakisi. Misaveni xi hlekanyana. "Xana wa swi tiva leswaku hikwalaho ka yini Vatsonga va ku i ntetewani" "A ndzi swi tivi." Misaveni xi hlamula. Embilwini a xi teka ta xona kambe Xitsakisi a a nga swi voni. Eka Xitsakisi vutomi a byi famba hi darata. "Hi leswaku khale xitimela a xi hundza hi eMambhumbhu hi ten to one. Se vakokwana vo hamba va ku ten to one. Va ku hi famba hi ten to one. Kambe leswi van'wana a va nga swi koti kahle na ku va minkarhi yin'wana va vulavula hi ku hatlisa vo 'ntetewani'.?